Unitățile de învățământ din țară primesc o tranșă de două milioane de teste de salivă.
În cursul acestei nopți, două milioane de teste de salivă pentru elevi vor ajunge în România. La data de 13 decembrie, testele vor fi livrate către inspectoratele școlare din țară.
Unitățile de învățământ primesc două milioane de teste de salivă în această noapte. În urma discuțiilor purtate din ultimele zile de Inspectoratul General pentru Situații de Urgență cu reprezentanții societăților comerciale care urmau să livreze teste de salivă, conform calendarului de livrare stipulat în contracte, în cursul acestei nopți, două milioane de astfel de dispozitive medicale vor intra în stocurile IGSU, transmite DSU.Societatea comercială care va aduce aceste teste avea termenul de livrare în data de 20 decembrie 2021."Camioanele IGSU sunt pregătite pentru a recepționa cantitatea de teste menționată mai sus, urmând ca mâine, 13 decembrie 2021 aceasta să ajungă la inspectoratele școlare din țară, conform caietului de distribuție elaborat de Ministerul Educației", arată sursa citată.Ministerul Educației ceruse DSU de săptămâna trecută graficul livrărilor de teste de salivă pentru școli, în condițiile în care testele rămase erau insuficiente chiar și pentru administrarea de luni. Șeful DSU, Raed Arafat, reclama că unii furnizori nu au respectat contractele.